152. löggjafarþing 2021–2022.

Þingskjal 702 — 488. mál.

Fyrirspurn

til félags- og vinnumarkaðsráðherra um kærur til úrskurðarnefndar
velferðarmála vegna húsnæðismála.

Frá Ásthildi Lóu Þórsdóttur.

1.	Hversu margar kærur bárust úrskurðarnefnd velferðarmála vegna ákvarðana Húsnæðis- og mannvirkjastofnunar eða, eftir atvikum, Íbúðalánasjóðs eða Húsnæðissjóðs frá árs
byrjun 2016 til ársloka 2021, sundurliðað eftir árum?

2.	Hversu margar af þeim kærum voru vegna ákvarðana í málum á grundvelli:

a.	laga um húsnæðismál, nr. 44/1998,

b.	laga um almennar íbúðir, nr. 52/2016,

c.	laga um húsnæðisbætur, nr. 75/2016,

sundurliðað eftir árum?

3.	Hversu mörgum umræddra kærumála var vísað frá á þeim grundvelli að viðkomandi stofnun tók mál kæranda til skoðunar á ný á meðan nefndin var með málið til umfjöllun
ar, sundurliðað eftir árum?

4.	Hver var meðalmálsmeðferðartími umræddra kærumála, þ.e. frá því að kæra barst og þar til úrskurður lá fyrir, sundurliðað eftir árum, að undanskildum málum sem var vísað frá á þeim grundvelli að kæra barst eftir að kærufrestur rann út?

5.	Í hversu mörgum umræddra kærumála var málsmeðferðartími hjá nefndinni lengri en þrír mánuðir, sundurliðað eftir árum?

6.	Hversu oft hefur Húsnæðis- og mannvirkjastofnun eða, eftir atvikum, forveri hennar Íbúðalánasjóður eða Húsnæðissjóður höfðað dómsmál til að fá úrskurði úrskurðar
nefndar velferðarmála hnekkt, sundurliðað eftir árum og á grundvelli hvaða laga hin kærða ákvörðun var tekin?

Skriflegt svar óskast.